న్యూఢిల్లీ:  గుజరాత్ ఎమ్మెల్యేలు బసచేస్తున్న బెంగళూరు రిసార్టులో ఆదాయ పన్ను శాఖ అధికారులు అకస్మిక సోదాలు నిర్వహించారు. ఏకకాలంలో కనకపుర ప్రాంతంలోని కర్నాటక ఇంధన శాఖ మంత్రి డీకే శివకుమార్ ఇంట్లో కూడా తనిఖీలు నిర్వహించారు. మరో వారం రోజుల్లో రాజ్యసభ ఎన్నికలున్న నేపథ్యంలో... గుజరాత్ కాంగ్రెస్ ఎమ్మెల్యేలు బీజేపీలో చేరకుండా కాపాడుకునేందుకు కాంగ్రెస్ అధిష్టానం వారిని బెంగళూరులోని ఇగ్లిటన్ రిసార్టుకు తరలించిన సంగతి తెలిసిందే. వారికి బయటి ప్రపంచంతో సంబంధం లేకుండా ఫోన్లు కూడా దూరంపెట్టారు. బుధవారం ఉదయం నుంచే ఐటీ అధికారులు ఎమ్మెల్యేలు బస చేస్తున్న గదులు, రికార్డులన్నీ క్షణ్ణంగా పరిశీలించినట్టు సమాచారం.‘ముందస్తు ప్రణాళిక’ ప్రకారమే బీజేపీ తమ ఎమ్మెల్యేలను ‘దొంగిలించేందుకు’ ప్రయత్నిస్తోందని కాంగ్రెస్ పార్టీ రాజ్యసభలో ఆరోపించింది. అయినప్పటికీ గుజరాత్ రాజ్యసభ అభ్యర్థి అహ్మద్ పటేల్ విజయం సాధించేందుకు అవసరమైన ఎమ్మెల్యేల బలం తమకు ఉందని స్పష్టం చేసింది. కాంగ్రెస్ ఈ వ్యాఖ్యలు చేసిన మరుసటి రోజే రిసార్టుపై ఐటీ దాడులు నిర్వహించడం గమనార్హం. మరోవైపు ఐటీ దాడులు నిజమేనని కర్నాటక సీఎం సిద్ధరామయ్య వెల్లడించారు.గుజరాత్ కాంగ్రెస్ ఎమ్మెల్యేల్లో ఆరుగురు ఎమ్మెల్యేలు ఆపార్టీకి షాకిచ్చి బీజేపీ గూటికి చేరిన సంగతి తెలిసిందే. గుజరాత్ అసెంబ్లీలో మొత్తం 182 స్థానాలుండగా కాంగ్రెస్కు 57 మంది ఎమ్మెల్యేలు ఉన్నారు. ఇందులో ఆరుగులు గుడ్బై చెప్పడంతో కాంగ్రెస్ బలం 51కి తగ్గిపోయింది. కాంగ్రెస్ రాజ్యసభ అభ్యర్థి పటేల్ విజయం సాధించాలంటే 44 మంది ఎమ్మెల్యేల మద్దతు అవసరముంటుంది. అయితే ఇద్దరు అభ్యర్థులకు సరిపడా బలమున్న బీజేపీ... ముగ్గుర్ని నిలబెడుతున్నట్టు ప్రకటించింది. దీంతో రాజ్యసభ ఎన్నికల కోసం తమ ఎమ్మెల్యేలకు ఒక్కొక్కరికి రూ.15 కోట్లు చెల్లించేందుకు బీజేపీ ప్రయత్నిస్తోందంటూ కాంగ్రెస్ ఆరోపణలు గుప్పిస్తోంది.
newdhilly:  gujarat emmelyelu basachestunna bengaluru resartulo aadaaya pannu saakha adhikaarulu akasmika sodaalu nirvahinchaaru. ekakaalamlo kanakapura praantamlooni karnataka indhana saakha mantri deeke sivakumar intlo kuudaa tanikheelu nirvahinchaaru. maro vaaram rojullo rajyasabha ennikalunna nepathyamlo... gujarat congress emmelyelu beejeepeelo cherakunda kaapaadukunenduku congress adhishtaanam vaarini bengaluruloni igliton resaartuku taralinchina sangati telisinde. vaariki bayati prapanchamtho sambandham lekunda fonlu kuudaa doorampettaaru. budhavaaram udayam nunche it adhikaarulu emmelyelu basa chestunna gadulu, recordulanni kshannamgaa pariseelinchinattu samacharam.‘mundastu pranaalika’ prakarame bgfa tama emmelyelanu ‘dongilinchenduku’ prayatnistondani congress party rajyasabhalo aaropinchindi. ayinappatiki gujarat rajyasabha abhyarthi ahmad patel vijayam saadhinchaenduku avasaramaina emmelyela balam tamaku undani spashtam chesindi. congress ee vyaakhyalu chesina marusati roje resartupai it daadulu nirvahinchadam gamanarham. marovaipu it daadulu nijamenani karnataka cm siddaramayya velladinchaaru.gujarat congress emmelyello aaruguru emmelyelu aapaarteeki shakichi bgfa gootiki cherina sangati telisinde. gujarat assembleelo mottam 182 sthaanaalundagaa congresku 57 mandi emmelyelu unnaaru. indulo aarugulu gudbai cheppadamtho congress balam 51ki taggipoyindi. congress rajyasabha abhyarthi patel vijayam saadhinchaalante 44 mandi emmelyela maddatu avasaramuntundi. ayithe iddaru abhyardhulaku saripada balamunna bgfa... muggurni nilabedutunnattu prakatinchindi. deentho rajyasabha ennikala kosam tama emmelyelaku okkokkariki roo.15 kotlu chellinchenduku bgfa prayatnistondantu congress aaropanalu guppistondi.